# Uradni list C 39A/1. f

| | ISSN 1977-1045 |
| --- | --- |
| Uradni list
  Evropske unije | C 39A |
| | |
| Slovenska izdaja | Informacije in objave | Letnik 661. februar 2023 |

ISSN 1977-1045

Uradni list

Evropske unije

C 39A

Slovenska izdaja

Informacije in objave

Letnik 661. februar 2023

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska agencija za varnost hrane |
| 2023/C 39 A/01 | Razpis za prijavo interesa za članstvo v znanstvenih svetih in znanstvenem odboru Evropske agencije za varnost hrane 2023 – Parma, Italija (EFSA/E/2023/01) | 1 |

Vsebina

Stran

V   Objave

UPRAVNI POSTOPKI

Evropska agencija za varnost hrane

2023/C 39 A/01

Razpis za prijavo interesa za članstvo v znanstvenih svetih in znanstvenem odboru Evropske agencije za varnost hrane 2023 – Parma, Italija (EFSA/E/2023/01)

1

---

| SL | |
| --- | --- |

SL

---

V Objave

UPRAVNI POSTOPKI

Evropska agencija za varnost hrane

| 1.2.2023 | SL | Uradni list Evropske unije | CA 39/1 |
| --- | --- | --- | --- |

1.2.2023

SL

Uradni list Evropske unije

CA 39/1

---

Razpis za prijavo interesa za članstvo v znanstvenih svetih in znanstvenem odboru Evropske agencije za varnost hrane 2023 – Parma, Italija (EFSA/E/2023/01)

(2023/C 39 A/01)

Rok za oddajo prijav: 3. april 2023 ob 23.59 (po lokalnem času).

Besedilo tega razpisa je objavljeno v vseh uradnih jezikih EU v Uradnem listu Evropske unije.

Ali ste motivirani znanstvenik, ki želi pomembno prispevati k varstvu javnega zdravja v Evropi? Ali želite svojo strast do znanosti udejanjiti s sodelovanjem z evropskim središčem za ocene tveganj za varnost hrane?

Evropska agencija za varnost hrane (EFSA) zagotavlja neodvisne in pregledne znanstvene nasvete za oblikovalce politik, da bi zagotovila varnost v celotni prehranski verigi – od vil do vilic. Znanstveno svetovanje agencije EFSA se izvaja z delom naših strokovnjakov ter v sodelovanju z nacionalnimi in mednarodnimi partnerji, pa tudi kot odprt dialog z družbo. Pomaga varovati zdravje ljudi, živali in rastlin ter okolja.

Člani enega od znanstvenih svetov ali znanstvenih odborov agencije EFSA sodelujejo z najboljšimi strokovnjaki v Evropi ter razvijajo znanstveno poklicno pot in mrežo. Vaš prispevek k znanstvenemu svetovanju bo pomembno vplival na zdravje evropskih potrošnikov in prihodnost Evrope.

Ta razpis je namenjen znanstvenikom, ki želijo kandidirati za članstvo v znanstvenem odboru (SC) ali enem od desetih (10) znanstvenih svetov agencije EFSA, in sicer v: svetu za zdravje in zaščito živali (AHAW), svetu za biološke dejavnike tveganja (BIOHAZ), svetu za onesnaževala v prehranski verigi (CONTAM), svetu za dodatke in izdelke ali snovi, ki se uporabljajo v živalski krmi (FEEDAP), svetu za gensko spremenjene organizme (GMO), svetu za prehrano, nova živila in alergene v živilih(NDA), svetu za zdravje rastlin (PLH), svetu za fitofarmacevtska sredstva in njihove ostanke (PPR), svetu za živilske aditive in arome (FAF), svetu za materiale, namenjene za stik z živili, encime in pomožna tehnološka sredstva (CEP).

EVROPSKA AGENCIJA ZA VARNOST HRANE

EFSA je agencija Evropske unije (EU) in sestavni del njenega sistema za varnost hrane.

Njeno osrednje poslanstvo je varnost prehranske verige od vil do vilic. Agencija EFSA si prizadeva za varovanje zdravja ljudi ob hkratnem upoštevanju zdravja in dobrega počutja živali, zdravja rastlin in okolja.

Pri vseh svojih dejavnostih podpira naslednje vrednote:

| — | odličnost, |
| --- | --- |

—

odličnost,

| — | neodvisnost, |
| --- | --- |

—

neodvisnost,

| — | odprtost, |
| --- | --- |

—

odprtost,

| — | odgovornost, |
| --- | --- |

—

odgovornost,

| — | sodelovanje. |
| --- | --- |

—

sodelovanje.

Leta 2021 je začela veljati sprememba uredbe o ustanovitvi agencije EFSA (1), imenovana uredba o preglednosti, s katero se je povečala odgovornost agencije EFSA do državljanov EU. Razvoj politike po vsej EU, na primer ukrepi Zelenega dogovora in zlasti strategije „od vil do vilic“, Strategija na področju kemikalij za trajnostnost in Strategija za biotsko raznovrstnost bodo v prihodnjih letih v središču dejavnosti agencije. Njena pomembna vloga na področju obveščanja o tveganju je bila še bolj razširjena, zato bo treba v prihodnjih letih prilagoditi način, kako bo obveščala o tveganjih. Svoje načine dela je morala prilagoditi tudi zaradi svetovne pandemije virusa SARS-CoV-2.

Glede na navedeno je agencija EFSA junija 2021 pripravila strategijo do leta 2027 (2). V njej je določeno, kako se namerava agencija EFSA odzvati na spremembe v okolju (na primer digitalizacija, zmožnost zadovoljevati nastajajoče potrebe in usklajena podpora agende Evropske komisije za trajnostni razvoj), in opisana dodana vrednost, ki jo ponuja strankam, partnerjem, deležnikom in širši javnosti.

Strateški cilji agencije EFSA, določeni v njeni strategiji do leta 2027, so:

| 1. | Zagotavljati zanesljivo znanstveno svetovanje in obveščanje o tveganjih v verigi od vil do vilic. |
| --- | --- |

1.

Zagotavljati zanesljivo znanstveno svetovanje in obveščanje o tveganjih v verigi od vil do vilic.

| 2. | Zagotoviti pripravljenost za potrebe analize prihodnjih tveganj. |
| --- | --- |

2.

Zagotoviti pripravljenost za potrebe analize prihodnjih tveganj.

| 3. | Opolnomočiti ljudi in zagotoviti organizacijsko prožnost. |
| --- | --- |

3.

Opolnomočiti ljudi in zagotoviti organizacijsko prožnost.

Za več informacij o agenciji EFSA obiščite njeno spletišče http://www.efsa.europa.eu.

ZNANSTVENI SVETI IN ZNANSTVENI ODBOR AGENCIJE EFSA

Naloga znanstvenega odbora in znanstvenih svetov je pripravljati znanstvena mnenja in svetovanje agencije EFSA za pomoč odgovornim osebam za obvladovanje tveganja pri odločanju in zagotovitev trdnih temeljev za evropske politike. Ti znanstveni prispevki so objavljeni v mesečni publikaciji EFSA Journal, navedeni v zbirkah bibliografskih podatkov, ki se nanašajo na delo agencije EFSA (CAB Abstracts, Food Science and Technology Abstracts, ISI Web of Knowledge).

Člani znanstvenega odbora in znanstvenih svetov agencije EFSA so imenovani za pet (5) let.

Podroben opis pristojnosti znanstvenega odbora in znanstvenih svetov je na voljo v PRILOGI I (3), objavljeni na spletišču agencije EFSA.

ČLANI ZNANSTVENIH SVETOV IN ZNANSTVENEGA ODBORA AGENCIJE EFSA

Agencija EFSA povezuje najboljše evropske strokovnjake za ocenjevanje tveganj na področju varnosti hrane in krme, zdravja in zaščite živali, zdravja rastlin ter okolja, ki delujejo neodvisno ter tako institucijam in državam članicam Evropske unije zagotavljajo znanstvene nasvete v skladu z najvišjimi standardi.

Člani znanstvenega odbora in znanstvenih svetov so izbrani in imenovani v skladu z uredbo o ustanovitvi agencije EFSA in njenimi pravili (4). Ta pravila določajo organizacijo, roke in merila za postopke za izbor in imenovanje, za več informacij pa jih kandidati lahko pregledajo.

Vsak znanstveni svet vključuje med 11 in 21 znanstvenih strokovnjakov, odvisno od načrtovane delovne obremenitve in potrebnega strokovnega znanja za zadevni mandat. Znanstveni odbor sestavljajo predsedniki desetih (10) znanstvenih svetov in šest (6) drugih znanstvenih strokovnjakov, ki ne pripadajo nobenemu znanstvenemu svetu. Vsi ti strokovnjaki sodelujejo z agencijo EFSA neodvisno od zunanjih vlivov in ne predstavljajo mnenja države članice, svojih delodajalcev ali drugih organizacij.

Delovne skupine

Vsakemu znanstvenemu svetu pomagajo različne delovne skupine, ustanovljene za izvajanje potrebnega pripravljalnega dela za posamezne mandate ali regulirana področja proizvodov. Delovnim skupinam običajno predseduje svet strokovnjakov, sestavljajo pa jih strokovnjaki z določenega področja, ki se posvetujejo z drugimi strokovnjaki, da zagotovijo pravo strokovno znanje za izvedbo pripravljalnega dela, ki ga nato pregleda znanstveni svet.

Odgovornosti

Znanstveni odbor in posamezni znanstveni sveti imajo določene mandate (glej PRILOGO I), ki vplivajo na naravo njihovega dela. Običajno so članom znanstvenega odbora in znanstvenih svetov naložene naslednje glavne naloge:

| — | pravočasna priprava znanstvenih mnenj, smernic in poročil znanstvenega sveta in/ali znanstvenega odbora, razprava v zvezi z njimi in njihovo sprejetje ter s tem povezane dejavnosti delovnih skupin; |
| --- | --- |

—

pravočasna priprava znanstvenih mnenj, smernic in poročil znanstvenega sveta in/ali znanstvenega odbora, razprava v zvezi z njimi in njihovo sprejetje ter s tem povezane dejavnosti delovnih skupin;

| — | zagotavljanje doslednega pristopa agencije EFSA k znanstveni oceni v tesnem sodelovanju z drugimi znanstvenimi sveti in znanstvenim odborom; |
| --- | --- |

—

zagotavljanje doslednega pristopa agencije EFSA k znanstveni oceni v tesnem sodelovanju z drugimi znanstvenimi sveti in znanstvenim odborom;

| — | zagotavljanje upoštevanja horizontalnih in sektorskih smernic agencije EFSA in zadevne zakonodaje EU; |
| --- | --- |

—

zagotavljanje upoštevanja horizontalnih in sektorskih smernic agencije EFSA in zadevne zakonodaje EU;

| — | prispevanje k uskladitvi znanstvenih ocen z ustreznimi organizacijami EU in držav članic. |
| --- | --- |

—

prispevanje k uskladitvi znanstvenih ocen z ustreznimi organizacijami EU in držav članic.

Obseg potrebne pomoči članov sveta je odvisen od zapletenosti znanstvenega dela, ki ga je treba opraviti. Če so delovne skupine, zaposleni agencije EFSA ali zunanji izvajalci opravili obsežno pripravljalno delo, morajo sveti pregledati osnutke in jih sprejeti.

Od članov znanstvenih svetov/znanstvenega odbora se pričakujejo medsebojno sodelovanje, ravnanje v skladu z visokimi standardi poklicne etike in integritete ter spodbujanje inovacij pri pripravi ocene tveganja agencije EFSA.

Člani znanstvenega odbora in znanstvenih svetov so lahko izvoljeni za predsednika ali podpredsednika znanstvenega odbora/znanstvenega sveta ali njihovih delovnih skupin, ali so imenovani za poročevalce delovnih skupin.

Delovni pogoji in nadomestila

Člani znanstvenega sveta ali znanstvenega odbora se morajo udeležiti okoli šestih (6) do desetih (10) plenarnih sej na leto, kar skupaj znaša okoli deset (10) do dvajset (20) dni sej na leto.

Približno ena tretjina sej v letu se organizira v živo (5), in sicer zlasti v prostorih agencije EFSA v Parmi, Italija. Približno dve tretjini se jih organizira na spletu.

Seje potekajo v angleškem jeziku in tudi delovni dokumenti so v angleščini, ki je delovni jezik agencije EFSA.

Ker je agencija zavezana odprtosti in preglednosti, so nekatere plenarne seje znanstvenih svetov/znanstvenega odbora odprte za opazovalce ter/ali se prenašajo prek spleta.

Od članov se pričakuje, da se udeležujejo ter dejavno in pravočasno prispevajo k sejam znanstvenih svetov/znanstvenega odbora, na katerih se pregledujejo, obravnavajo in sprejemajo mnenja, izjave ali smernice.

Sodelovanje in dejavno prispevanje na sejah znanstvenih svetov/znanstvenega odbora zahteva pripravljalno delo, vključno s predhodnim branjem, pregledom in v nekaterih primerih pripravo osnutkov dokumentov. Po pričakovanjih pripravljalno delo zahteva vsaj en (1) dan dela za en (1) dan seje.

Agencija EFSA lahko spremlja, dokumentira in oceni udeležbo ter prispevek članov znanstvenih svetov/znanstvenega odbora.

Članom znanstvenih svetov/znanstvenega odbora so na voljo moduli usposabljanja in vaje o metodologijah, smernicah in praksah agencije za ocenjevanje tveganja.

Agencija EFSA bo strokovnjakom izplačala nadomestilo za opravljeno delo za pripravo sestankov in udeležbo na njih (fizičnih in spletnih) v skladu s svojimi finančnimi pravili. Krila bo tudi potne stroške, nastanitev in dnevnice strokovnjakov, ki potujejo v prostore agencije EFSA. Podrobni podatki so na voljo v Vodniku agencije EFSA za plačilo strokovnjakov (6).

PRIJAVA

Kandidati morajo prijavo izpolniti in predložiti na spletu prek spletne strani agencije EFSA, namenjene objavljanju prostih delovnih mest, na https://careers.efsa.europa.eu/Expert.

Za prijavo morajo kandidati, če ga še nimajo, ustvariti račun na spletni strani EFSA, namenjeni objavljanju prostih delovnih mest. Strokovnjaki, ki že sodelujejo z agencijo, se prijavijo prek svojega obstoječega računa z veljavnimi podatki za prijavo.

Kandidati morajo v prijavnem obrazcu navesti znanstveni svet in/ali znanstveni odbor, v katerem se potegujejo za članstvo, tj. svet, ki se najbolje ujema s področji njihovega strokovnega znanja (glej PRILOGO I). Kandidat lahko kot drugo možnost navede dodatni znanstveni svet/znanstveni odbor, če njegova področja strokovnega znanja vključujejo pristojnosti več znanstvenih svetov in/ali znanstvenega odbora.

Kandidati izpolnijo prijavo v angleščini ter podrobno preverijo merila in zahtevano strokovno znanje.

Prijava vsebuje posamezne rubrike in vprašanja za presojo ustreznosti kandidata za položaj. Kandidatom svetujemo, naj vse rubrike prijavnega obrazca izpolnijo s potrebnimi informacijami in dokazili, saj bo to podlaga za ocenjevanje.

Prijave je mogoče oddati samo na spletni strani EFSA, namenjeni objavljanju prostih delovnih mest (7). Kandidati po vložitvi prijave samodejno prejmejo potrdilo o prejemu na e-naslov, ki so ga navedli v prijavi. Kandidati morajo na prijavnem obrazcu navesti točen elektronski naslov, saj bo ta edini komunikacijski kanal za obveščanje v zvezi z izbirnim postopkom. Po vložitvi lahko kandidati do prijave dostopajo in jo spremenijo samo do izteka roka za vložitev.

Prijave so veljavne samo, če so do izteka roka vložene na ustrezno izpolnjenem spletnem prijavnem obrazcu. Osnutki prijav, ki niso bili vloženi prek spletnega sistema do roka, ali prijave, vložene na splošnem namesto posebnem prijavnem obrazcu, ne bodo obravnavani.

Kandidatom svetujemo, naj ne čakajo čisto do konca izteka roka, saj morda zaradi preobremenjenosti internetnih povezav ali motenj pri povezavi ne bodo mogli pravočasno oddati prijave.

Vsi kandidati bodo o izidu izbirnega postopka obveščeni po e-pošti.

Agencija EFSA si pridržuje pravico, da pred imenovanjem s kandidati za članstvo opravi razgovor prek spleta ter na podlagi dokumentov in spričeval preveri njihovo prijavo za potrditev njene natančnosti in verodostojnosti.

Osebni podatki, ki jih od kandidatov zahteva agencija EFSA, in vsi drugi osebni podatki o kandidatih bodo obdelani v skladu z Uredbo (EU) 2018/1725 Evropskega parlamenta in Sveta (8).

Namen obdelave podatkov je proučiti prijave za članstvo v znanstvenih svetih in znanstvenem odboru agencije EFSA.

Obvestilo o varstvu podatkov v zvezi s postopkom agencije EFTA za izbor in zaposlovanje je na spletnem mestu:

https://www.efsa.europa.eu/sites/default/files/TMTdataprocessing.pdf.

Kontaktni podatki

Za tehnična vprašanja ali vprašanja v zvezi s prijavo se obrnite na službo agencije EFSA za pomoč uporabnikom na servicedesk@efsa.europa.eu.

Za vprašanja v zvezi s postopkom izbora in imenovanja se obrnite na službo agencije EFSA za izbor na selection.experts@efsa.europa.eu.

IZBOR IN IMENOVANJE

Agencija EFSA pri svojih izbirnih postopkih uporablja načela preglednosti, pravičnosti in nediskriminacije.

Agencija EFSA si pridržuje pravico, da se posvetuje s tretjimi osebami o strokovnih izkušnjah kandidatov in o resničnosti podatkov, ki so jih kandidati navedli v prijavah.

Merila za upravičenost

Kandidati morajo na zadnji dan roka za oddajo prijav izpolnjevati naslednje pogoje:

| 1. | Državljanstvo države članice Evropske unije (EU), države Evropskega združenja za prosto trgovino (Efta) ali države kandidatke za vstop v EU. Prijavijo se lahko tudi strokovnjaki iz tretjih držav, ki pa bodo za članstvo v znanstvenih svetih/znanstvenem odboru obravnavani le, če med državljani držav EU, držav Efte ali držav kandidatk za vstop v EU ne bo mogoče najti zahtevane ravni strokovnega znanja. |
| --- | --- |

1.

Državljanstvo države članice Evropske unije (EU), države Evropskega združenja za prosto trgovino (Efta) ali države kandidatke za vstop v EU. Prijavijo se lahko tudi strokovnjaki iz tretjih držav, ki pa bodo za članstvo v znanstvenih svetih/znanstvenem odboru obravnavani le, če med državljani držav EU, držav Efte ali držav kandidatk za vstop v EU ne bo mogoče najti zahtevane ravni strokovnega znanja.

| 2. | Odlično znanje angleškega jezika (enakovredno stopnji C1 ali višji stopnji po skupnem evropskem referenčnem okviru za jezike (9)). |
| --- | --- |

2.

Odlično znanje angleškega jezika (enakovredno stopnji C1 ali višji stopnji po skupnem evropskem referenčnem okviru za jezike (9)).

| 3. | Stopnja izobrazbe, ki ustreza najmanj štiriletnemu (4) univerzitetnemu študiju, zaključenemu z diplomo, z enega od naslednjih področij: kmetijstvo, biokemija, bioinformatika, biologija, biometrija, biotehnologija, kemija, prehranska izpostavljenost, okoljske vede, epidemiologija, veda o živilih, živilska tehnologija, genetika, zdravje in varnost hrane, humana medicina, znanosti o življenju, matematika, mikrobiologija, molekularna biologija, naravoslovje, prehrana, farmacija, javno zdravje, statistika, toksikologija, veterinarska medicina ali povezana področja. |
| --- | --- |

3.

Stopnja izobrazbe, ki ustreza najmanj štiriletnemu (4) univerzitetnemu študiju, zaključenemu z diplomo, z enega od naslednjih področij: kmetijstvo, biokemija, bioinformatika, biologija, biometrija, biotehnologija, kemija, prehranska izpostavljenost, okoljske vede, epidemiologija, veda o živilih, živilska tehnologija, genetika, zdravje in varnost hrane, humana medicina, znanosti o življenju, matematika, mikrobiologija, molekularna biologija, naravoslovje, prehrana, farmacija, javno zdravje, statistika, toksikologija, veterinarska medicina ali povezana področja.

| 4. | Najmanj sedem (7) let delovnih izkušenj (10), ki ustrezajo področju enega od znanstvenih svetov/znanstvenega odbora agencije EFSA in so bile pridobljene po zahtevani diplomi. |
| --- | --- |

4.

Najmanj sedem (7) let delovnih izkušenj (10), ki ustrezajo področju enega od znanstvenih svetov/znanstvenega odbora agencije EFSA in so bile pridobljene po zahtevani diplomi.

| 5. | Aktivno objavljanje znanstvenih člankov, dokazano z avtorstvom/članki, v zadnjih petih (5) letih, v vsaj petih (5) znanstvenih revijah:






  — | znanstvene objave (avtorstvo) v strokovno preverjeni znanstveni literaturi, objavljeni v angleškem jeziku, na področjih, upoštevnih za področja znanstvenih svetov/znanstvenega odbora agencije EFSA, dokumentirane s seznamom znanstvenih objav;
  IN/ALI |
| --- | --- | --- |

5.

Aktivno objavljanje znanstvenih člankov, dokazano z avtorstvom/članki, v zadnjih petih (5) letih, v vsaj petih (5) znanstvenih revijah:

—

znanstvene objave (avtorstvo) v strokovno preverjeni znanstveni literaturi, objavljeni v angleškem jeziku, na področjih, upoštevnih za področja znanstvenih svetov/znanstvenega odbora agencije EFSA, dokumentirane s seznamom znanstvenih objav;

IN/ALI

| — | znanstvene ocene (11) (avtorstvo/članek) na nacionalni/mednarodni ravni na področjih, upoštevnih za področja znanstvenih svetov/znanstvenega odbora agencije EFSA, dokumentirane s seznamom opravljenih recenzij/z njimi povezanih znanstvenih poročil. |
| --- | --- |

—

znanstvene ocene (11) (avtorstvo/članek) na nacionalni/mednarodni ravni na področjih, upoštevnih za področja znanstvenih svetov/znanstvenega odbora agencije EFSA, dokumentirane s seznamom opravljenih recenzij/z njimi povezanih znanstvenih poročil.

Merila za izbor

Za oceno strokovnega znanja bo med prijavami, ki bodo ustrezale pogojem za izbor, opravljena primerjalna ocena na podlagi spodaj navedenih izbirnih meril.

Upravičene prijave bodo ocenjene glede na spodaj navedena tri izbirna merila za prvi izbrani znanstveni svet/znanstveni odbor. Kandidati bodo po potrebi lahko ocenjeni tudi glede članstva v znanstvenem svetu/znanstvenem odboru ali drugih odborih, ki so jih navedli kot drugo možnost. Minimalni skupni prag za pozitivno oceno je 50 točk (od 100).

| 1. | Izkušnje z znanstvenimi ocenami:
  Izkušnje z izvajanjem znanstvenih ocen na področjih, povezanih z varnostjo prehranske verige, na področjih pristojnosti in strokovnosti izbranega znanstvenega sveta/znanstvenega odbora. (največ 40 točk od 100 točk) |
| --- | --- |

1.

Izkušnje z znanstvenimi ocenami:
  Izkušnje z izvajanjem znanstvenih ocen na področjih, povezanih z varnostjo prehranske verige, na področjih pristojnosti in strokovnosti izbranega znanstvenega sveta/znanstvenega odbora. (največ 40 točk od 100 točk)

| 2. | Znanstvena odličnost:
  Znanstvena odličnost na enem ali več področjih, povezanih s področjem, ki ga pokriva izbrani znanstveni svet/znanstveni odbor, dokazana z znanstvenimi objavami v strokovno preverjeni znanstveni literaturi v angleškem jeziku. (največ 40 točk od 100 točk) |
| --- | --- |

2.

Znanstvena odličnost:
  Znanstvena odličnost na enem ali več področjih, povezanih s področjem, ki ga pokriva izbrani znanstveni svet/znanstveni odbor, dokazana z znanstvenimi objavami v strokovno preverjeni znanstveni literaturi v angleškem jeziku. (največ 40 točk od 100 točk)

| 3. | Izkušnje z ocenjevanjem znanstvenih del:
  Izkušnje z ocenjevanjem znanstvenih del in sposobnost analiziranja kompleksnih informacij na področju, ki ga pokriva izbrani znanstveni svet/znanstveni odbor. (največ 20 točk od 100 točk) |
| --- | --- |

3.

Izkušnje z ocenjevanjem znanstvenih del:
  Izkušnje z ocenjevanjem znanstvenih del in sposobnost analiziranja kompleksnih informacij na področju, ki ga pokriva izbrani znanstveni svet/znanstveni odbor. (največ 20 točk od 100 točk)

Osnutek seznama primernih kandidatov

Izvršni direktor agencije EFSA sestavi osnutek seznama kandidatov, ki obsega prijave, ki so pri ocenjevanju glede na izbirna merila prejele najmanj 50 točk.

Poleg tega oceni posebno multidisciplinarno strokovno znanje, potrebno v znanstvenem odboru in posameznih znanstvenih svetih, z namenom, da določi zahteve za članstvo in potrebno število članov za posamezne znanstvene svete in znanstveni odbor.

V ta namen bodo prijave, vključene na zgoraj navedeni osnutek seznama, dodatno analizirane in evidentirane za dokazovanje multidisciplinarnega strokovnega znanja/področij znanja (posebna multidisciplinarna strokovna znanja za posamezne znanstvene svete in znanstveni odbor so navedena v PRILOGI I) ter za kompetence, ki se štejejo za prednosti: vodenje projektov, obveščanje o tveganjih in predsedovanje znanstvenim sestankom.

Izvršni direktor na podlagi zgoraj navedenega ocenjevanja pripravi dokončni osnutek seznama kandidatov in ga pošlje upravnemu odboru agencije EFSA skupaj s predlogom za članstvo v posameznih znanstvenih svetih/znanstvenem odboru, vključno z navedbo posebnega multidisciplinarnega strokovnega znanja, ki se zahteva v vsakem izmed njih. Predlog upošteva tudi uravnoteženost spolov in geografsko razporeditev.

Znanstveniki morajo upoštevati, da vključitev na osnutek seznama kandidatov ne zagotavlja imenovanja za člana znanstvenega sveta/znanstvenega odbora, ki ostaja v pristojnosti upravnega odbora agencije EFSA, in da doseženi rezultat ne določa prednostnega vrstnega reda za imenovanje.

Izjava o interesih

V naslednji fazi bodo za imenovanje obravnavani samo strokovnjaki, katerih izjava o interesih bo skladna s politiko agencije EFSA o neodvisnosti in njenimi pravili. Kandidati, ki se bodo uvrstili na osnutek seznama ter bodo imeli najustreznejšo kombinacijo kompetenc in znanja za določeni znanstveni svet ali znanstveni odbor, bodo pozvani, naj predložijo izjavo o interesih, ki jo bo agencija EFSA pregledala v skladu s svojo politiko o neodvisnosti in v skladu s svojimi pravili o upravljanju nasprotujočih si interesov (12), ki veljajo v času pregleda.

Kandidati, ki izjave o interesih ne bodo predložili, se ne bodo obravnavali za imenovanje za člane znanstvenega sveta/znanstvenega odbora. Kandidati bodo morda morali podati dodatna pojasnila v zvezi s svojo izjavo o interesih.

Spodnja primera ponazarjata, kaj se šteje za navzkrižje interesov.

Primer: Člani znanstvenih svetov ne morejo postati tisti kandidati, ki so v času predložitve izjave o interesih zaposleni ali v vlogi svetovalca pri kateri koli pravni ali fizični osebi, ki se ukvarja z dejavnostjo, na katero posredno ali neposredno vplivajo znanstveni rezultati agencije EFSA, kot so proizvodnja, predelava in distribucija hrane, kmetijstvo ali živinoreja. To vključuje vse oblike redne zaposlitve ali poslovanja – s skrajšanim ali polnim delovnim časom, plačano ali neplačano, vključno s samozaposlitvijo (npr. svetovanje) – v korist zgoraj navedenih gospodarskih subjektov.

Za vprašanja v zvezi z izjavo o interesih se obrnite na službo EFSA za upravljanje interesov na interestmanagement@efsa.europa.eu.

Imenovanje

Upravni odbor na podlagi zgoraj navedenega predloga izvršnega direktorja imenuje člane znanstvenega odbora, ki niso člani znanstveni svetov, in člane znanstvenih svetov za obdobje petih (5) let (13).

Če imajo kandidati enako raven strokovnega znanja, upravni odbor EFSA zagotovi, da se pri imenovanju doseže najširša možna geografska pokritost. Upravni odbor EFSA si pri imenovanjih prizadeva zagotoviti tudi uravnoteženo zastopanost spolov.

Strokovnjak, ki je že bil član znanstvenega subjekta (znanstveni svet/znanstveni odbor agencije EFSA), je upravičen do imenovanja v znanstveni subjekt, če v času podaljšanja (ob začetku mandata) še ni bil deset (10) let član istega znanstvenega subjekta. To pomeni naslednje:

| — | strokovnjaki, ki so bili ob času podaljšanja člani določenega znanstvenega odbora manj kot deset (10) let, so upravičeni do imenovanja v isti ali drugi znanstveni odbor; |
| --- | --- |

—

strokovnjaki, ki so bili ob času podaljšanja člani določenega znanstvenega odbora manj kot deset (10) let, so upravičeni do imenovanja v isti ali drugi znanstveni odbor;

| — | strokovnjaki, ki so bili ob času podaljšanja člani določenega znanstvenega odbora deset (10) let ali več, so upravičeni samo do imenovanja v drugi znanstveni odbor. |
| --- | --- |

—

strokovnjaki, ki so bili ob času podaljšanja člani določenega znanstvenega odbora deset (10) let ali več, so upravičeni samo do imenovanja v drugi znanstveni odbor.

Rezervni seznam

Upravni odbor sestavi rezervni seznam, na katerem so kandidati iz osnutka seznama, ki niso bili imenovani. Rezervni seznam služi za potrebe prihodnjih imenovanj za člane znanstvenega odbora, znanstvenih svetov in delovnih skupin ter ostane veljaven do izteka mandata imenovanih članov.

Pritožbeni postopki

| — | Kandidati lahko v skladu s členom 263 Pogodbe o delovanju Evropske unije vložijo pritožbo proti kateremu koli sklepu, ki vpliva na njihov pravni položaj, in sicer v dveh mesecih od prejema izpodbijanega sklepa ali obvestila o njem. Pritožbo zoper agencijo EFSA morajo vložiti pri Splošnem sodišču Evropske unije:





  Splošno sodišče Evropske unije |
| --- | --- |
| Rue du Fort Niedergrünewald |
| 2925 |
| Luxembourg |
| Tel. + 352 4303-1 |
| Faks + 352 43032100 |
| E-naslov: GeneralCourt.Registry@curia.europa.eu |
| www.curia.europa.eu |

—

Kandidati lahko v skladu s členom 263 Pogodbe o delovanju Evropske unije vložijo pritožbo proti kateremu koli sklepu, ki vpliva na njihov pravni položaj, in sicer v dveh mesecih od prejema izpodbijanega sklepa ali obvestila o njem. Pritožbo zoper agencijo EFSA morajo vložiti pri Splošnem sodišču Evropske unije:

Splošno sodišče Evropske unije

Rue du Fort Niedergrünewald

2925

Luxembourg

Tel. + 352 4303-1

Faks + 352 43032100

E-naslov: GeneralCourt.Registry@curia.europa.eu

www.curia.europa.eu

| — | Kandidati imajo tudi možnost, da pri evropskem varuhu človekovih pravic vložijo pritožbo glede domnevnih nepravilnosti pri delovanju institucij in organov Evropske unije. Za tako pritožbo med drugim velja, da jo je treba vložiti v dveh letih od datuma, ko so postala znana dejstva, na katera se pritožba opira. Vlagatelji pritožbe se morajo najprej obrniti na agencijo EFSA in jo opozoriti na svoje zadržke ter šele nato na evropskega varuha človekovih pravic.





  The European Ombudsman |
| --- | --- |
| 1 Avenue du President Robert Schuman |
| CS 30403 |
| 67001 Strasbourg Cedex |
| FRANCIJA |
| Tel. + 33 (0)388172313 |
| Faks + 33 (0)388179062 |
| www.ombudsman.europa.eu |

—

Kandidati imajo tudi možnost, da pri evropskem varuhu človekovih pravic vložijo pritožbo glede domnevnih nepravilnosti pri delovanju institucij in organov Evropske unije. Za tako pritožbo med drugim velja, da jo je treba vložiti v dveh letih od datuma, ko so postala znana dejstva, na katera se pritožba opira. Vlagatelji pritožbe se morajo najprej obrniti na agencijo EFSA in jo opozoriti na svoje zadržke ter šele nato na evropskega varuha človekovih pravic.

The European Ombudsman

1 Avenue du President Robert Schuman

CS 30403

67001 Strasbourg Cedex

FRANCIJA

Tel. + 33 (0)388172313

Faks + 33 (0)388179062

www.ombudsman.europa.eu

---

(1)  Uredba (ES) št. 178/2002 Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1), kakor je bila nazadnje spremenjena z Uredbo (EU) 2019/1381 Evropskega parlamenta in Sveta z dne 20. junija 2019 o preglednosti in trajnosti ocenjevanja tveganja v prehranski verigi v EU ter o spremembah uredb (ES) št. 178/2002, (ES) št. 1829/2003, (ES) št. 1831/2003, (ES) št. 2065/2003, (ES) št. 1935/2004, (ES) št. 1331/2008, (ES) št. 1107/2009, (EU) 2015/2283 in Direktive 2001/18/ES (UL L 231, 6.9.2019, str. 1).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX I.pdf

(4)  Izvedbena pravila upravnega odbora agencije EFSA določajo pravila za izbor, imenovanje in delovanje znanstvenega odbora, znanstvenih svetov in njihovih delovnih skupin:

https://www.efsa.europa.eu/sites/default/files/paneloperation.pdf.

(5)  Strokovnjaki, ki se iz upravičenih razlogov ne morejo udeležiti seje v živo, lahko imajo možnost sodelovati prek spleta.

(6)  Vodnik agencije EFSA za plačilo strokovnjakov:

http://www.efsa.europa.eu/sites/default/files/Experts_compensation_guide.pdf.

(7)  https://careers.efsa.europa.eu/Expert

(8)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES, (UL L 295, 21.11.2018, str. 39).

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  Delovne izkušnje se upoštevajo od dneva, ko je kandidat izpolnil minimalne izobrazbene kvalifikacije za zaposlitev. Vsako obdobje se lahko upošteva samo enkrat (leta študija ali delovnih izkušenj, ki se lahko upoštevajo za izračun, se ne smejo prekrivati z drugimi obdobji študija ali delovnih izkušenj). Opravljanje poklicne dejavnosti s krajšim delovnim časom se izračuna sorazmerno na podlagi odstotka ur polnega delovnega časa. Plačano pripravništvo se šteje za delovne izkušnje. Za delovne izkušnje se lahko štejejo tekoči/zaključeni doktorski programi na področju, upoštevnem za agencijo EFSA.

(11)  Znanstvena ocena = znanstveno svetovanje, ocena tveganja, ocena dokumentacije za odobritev proizvodov ali razvoj znanstvenega svetovanja, izvedeni na mednarodni/nacionalni ravni na zahtevo organa oblasti in/ali referenčnega centra.

(12)  Več informacij je na voljo na spletišču agencije EFSA na spletnem naslovu http://www.efsa.europa.eu/en/topics/topic/independence.

(13)  Mandat članov, imenovanih pozneje od tistih, ki so bili imenovani ob podaljšanju, preneha hkrati z mandatom zadnjenavedenih članov.

---